CELEX: 52010SC0882
Language: sk
Date: 2010-07-06
Title: Návrh rozhodnutie Rady o existencii nadmerného deficitu v Bulharsku

SK

SK        SK
 ---pagebreak---      EURÓPSKA KOMISIA

                                  Brusel, 6.7.2010
                                  SEK(2010) 882 v konečnom znení

                          Návrh

                ROZHODNUTIE RADY

       o existencii nadmerného deficitu v Bulharsku

SK                                                                 SK
 ---pagebreak---                                            DÔVODOVÁ SPRÁVA

     1.      UPLATŇOVANIE PAKTU O STABILITE A RASTE V SÚČASNEJ KRÍZOVEJ SITUÁCII

     Mnohé krajiny EÚ v súčasnosti čelia deficitu verejných financií, ktoré sú vyššie ako
     referenčná hodnota 3 % HDP stanovená v zmluve. Toto často výrazné zhoršenie deficitu, ako
     aj stav zadlženosti je potrebné vnímať v kontexte celosvetovej finančnej krízy a poklesu
     hospodárskeho rastu v roku 2008/2009. Pôsobí tu niekoľko faktorov. Po prvé, hospodársky
     pokles prináša so sebou klesajúce príjmy z daní a rastúce výdavky na sociálne dávky
     (napríklad na dávky v nezamestnanosti). Po druhé, keďže Komisia uznala, že rozpočtové
     politiky zohrávajú v súčasnej mimoriadnej hospodárskej situácii dôležitú úlohu, vo svojom
     európskom pláne na oživenie hospodárstva z novembra 2008, ktorý Európska rada schválila
     v decembri 2008, vyzvala na prijatie fiškálneho stimulu. Podľa plánu by sa tento stimul mal
     prijať včas, mal by byť cielený a dočasný, mal by byť diferencovaný podľa jednotlivých
     členských štátov podľa ich postavenia z hľadiska udržateľnosti verejných financií
     a konkurencieschopnosti a mal by sa zrušiť, keď sa hospodárska situácia zlepší. Napokon,
     niekoľko krajín prijalo opatrenia zamerané na stabilizáciu finančného sektora, z ktorých
     niektoré majú vplyv na stav zadlženosti alebo predstavujú riziko vyššieho deficitu a
     zadlženosti v budúcnosti, hoci časť nákladov vynaložených na podporu z verejných zdrojov
     by sa mohla v budúcnosti vrátiť.

     V Pakte o stabilite a raste sa od Komisie vyžaduje, aby začala postup pri nadmernom deficite
     vždy, keď deficit členského štátu presiahne referenčnú hodnotu 3 % HDP. Cieľom zmien
     a doplnení Paktu o stabilite a raste v roku 2005 bolo zaistiť, aby sa pri všetkých krokoch
     v rámci postupu pri nadmernom deficite plne zohľadňovala najmä hospodárska a rozpočtová
     situácia. Paktom o stabilite a raste sa takto vytvára rámec na podporu vládnych politík
     zameraných na rýchle obnovenie zdravej rozpočtovej pozície so zreteľom na hospodársku
     situáciu, a tým sa zaisťuje dlhodobá udržateľnosť verejných financií.

     2.      PREDCHÁDZAJÚCE KROKY V POSTUPE PRI NADMERNOM DEFICITE

     V článku 126 Zmluvy o fungovaní Európskej únie sa ustanovuje postup pri nadmernom
     deficite (EDP). Tento postup sa ďalej spresňuje v nariadení Rady (ES) č. 1467/97 „o
     urýchľovaní a objasňovaní vykonania postupu pri nadmernom schodku“1, ktoré je súčasťou
     Paktu o stabilite a raste.

     Podľa článku 126 ods. 2 zmluvy musí Komisia monitorovať dodržiavanie rozpočtovej
     disciplíny na základe dvoch kritérií, a to: a) či pomer plánovaného alebo skutočného deficitu
     verejných financií k hrubému domácemu produktu (HDP) presahuje referenčnú hodnotu 3 %
     (okrem prípadov, keď tento pomer podstatne a neustále klesal a dosiahol úroveň, ktorá sa
     približuje k referenčnej hodnote; alebo ak by prekročenie referenčnej hodnoty bolo iba
     výnimočné a dočasné a pomer zostával blízko referenčnej hodnoty) a b) či pomer verejného
     dlhu k HDP presahuje referenčnú hodnotu 60 % (s výnimkou prípadu, keď sa pomer
     dostatočne zmenšuje a približuje sa k referenčnej hodnote uspokojivým tempom).

     1
            Ú. v. ES L 209, 2.8.1997, s. 6. V správe sa zohľadňujú aj „Špecifikácie implementácie Paktu o stabilite
            a raste a usmernenia k forme a obsahu programov stability a konvergenčných programov“ schválené
            radou ECOFIN 10. novembra 2009, ktoré sú dostupné na webovej                                  stránke:
            http://ec.europa.eu/economy_finance/sgp/legal_texts/index_en.htm.

SK                                                        2                                                           SK
 ---pagebreak---      V článku 126 ods. 3 sa ustanovuje, že ak členský štát nespĺňa požiadavky podľa jedného
     alebo obidvoch týchto kritérií, Komisia musí vypracovať správu. V tejto správe sa „prihliadne
     tiež na to, či štátny deficit prevyšuje štátne výdavky na investície a zohľadní všetky ostatné
     závažné faktory vrátane stavu hospodárskeho a rozpočtového výhľadu členského štátu na
     stredne dlhé obdobie.“

     Na základe údajov, ktoré bulharské orgány predložili v apríli 20102 a ktoré následne overil
     Eurostat3 a pri zohľadnení prognózy útvarov Komisie z jari 2010 Komisia 12. mája 2010
     prijala správu podľa článku 126 ods. 3 určenú Bulharsku4.

     Následne a v súlade s článkom 126 ods. 4 Hospodársky a finančný výbor vydal 27. mája 2010
     stanovisko k správe Komisie.

     3.      EXISTENCIA NADMERNÉHO DEFICITU

     Podľa údajov, ktoré bulharské orgány oznámili v apríli 2010, deficit verejných financií v
     Bulharsku v roku 2009 dosiahol 3,9 % HDP, čím prekročil referenčnú hodnotu 3 % HDP.
     V správe Komisie podľa článku 126 ods. 3 sa uvádza, že deficit sa približoval k referenčnej
     hodnote 3 % HDP, ale prekročenie referenčnej hodnoty sa môže považovať za výnimočné
     v zmysle zmluvy a Paktu o stabilite a raste. Vyplýva to najmä z prudkého hospodárskeho
     poklesu v zmysle zmluvy a Paktu o stabilite a raste, pretože hospodárstvo Bulharska bolo
     vážne zasiahnuté celosvetovou hospodárskou a finančnou krízou a záporný ročný rast objemu
     HDP v roku 2009 dosiahol 5 %. Okrem toho by sa prekročenie referenčnej hodnoty mohlo
     pokladať za dočasné. Podľa predpovede útvarov Komisie z jari 2010 za predpokladu
     nezmenenej politiky klesne deficit verejných financií pod referenčnú hodnotu už v roku 2010
     súčasne so stabilizáciou hospodárstva a v dôsledku opatrení fiškálnej konsolidácie
     oznámených vládou koncom marca 2010. V oznámení predloženom 22. júna 2010 bulharské
     orgány ďalej revidovali plánovaný deficit na rok 2010 na 3,8 % HDP, t. j. nad referenčnou
     hodnotou, pričom sa nepribližuje k referenčnej hodnote. Kritérium pre deficit podľa
     ustanovení zmluvy nie je splnené.

     Z údajov v oznámení v rámci postupu pri nadmernom deficite z apríla 2010 vyplýva, že hrubý
     verejný dlh zostáva výrazne pod referenčnou hodnotou 60 % HDP a v roku 2009 bol 14,8 %
     HDP. V predpovedi útvarov Komisie z jari 2010 sa predpokladá, že pomer dlhu sa v rokoch
     2010 – 2011 zvýši, ale zostane pod úrovňou 19 % HDP. V oznámení predloženom 22. júna
     2010 bulharské orgány ďalej revidovali plánovaný dlh na rok 2010 na 15,3% HDP. Kritérium
     dlhu podľa ustanovení Zmluvy je splnené.

     V súlade s ustanoveniami zmluvy a Paktu o stabilite a raste Komisia vo svojej správe takisto
     analyzovala „významné faktory“. Podľa Paktu o stabilite a raste sa tieto faktory môžu
     zohľadniť v krokoch, ktoré vedú k rozhodnutiu o existencii nadmerného deficitu, len ak

     2
            Podľa nariadenia Rady (ES) č. 479/2009 musia členské štáty Komisii dvakrát ročne oznamovať
            plánovanú a skutočnú úroveň deficitu a dlhu verejných financií. Najnovšie oznámenie Bulharska sa
            nachádza na webovej stránke:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Tlačová správa agentúry Eurostat č. 55/2010 z 22. apríla 2010.
     4
            Všetky dokumenty týkajúce sa postupu pri nadmernom deficite pre Bulharsko sa nachádzajú na
            nasledujúcej webovej stránke:
            http://ec.europa.eu/economy_finance/sgp/deficit/countries/index_en.htm.

SK                                                        3                                                            SK
 ---pagebreak---      deficit spĺňa dvojitú podmienku blízkosti k referenčnej hodnote a dočasnosti. V prípade
     Bulharska táto dvojitá podmienka nie je splnená. Individuálne posudzované významné faktory
     v tomto prípade prinášajú relatívne priaznivý obraz.

     Stanovisko Hospodárskeho a finančného výboru v súlade s článkom 126 ods. 4 zmluvy je
     v súlade s posúdením uvedeným v správe Komisie podľa článku 126 ods. 3 o existencii
     nadmerného deficitu.

     Komisia vzhľadom na svoju správu podľa článku 126 ods. 3 a so zreteľom na stanovisko
     Hospodárskeho a finančného výboru podľa článku 126 ods. 4 zastáva názor, že v Bulharsku
     existuje nadmerný deficit. Toto stanovisko, ktoré Komisia prijala 12. mája 2010, sa týmto v
     súlade s článkom 126 ods. 5 predkladá Rade. Komisia odporúča, aby Rada v tomto zmysle
     rozhodla v súlade s článkom 126 ods. 6. Komisia okrem toho Rade predkladá odporúčanie na
     odporúčanie Rady určené Bulharsku s cieľom odstrániť nadmerný deficit v súlade s článkom
     126 ods. 7.

     4.      ODPORÚČANIE ODSTRÁNIŤ NADMERNÝ DEFICIT

     Podľa článku 3 ods. 4 nariadenia Rady (ES) č. 1467/97 sa musí v odporúčaní Rady podľa
     článku 126 ods. 7 stanoviť najviac šesťmesačná lehota, počas ktorej má príslušný členský štát
     prijať účinné opatrenia, ako aj lehota na korekciu nadmerného deficitu, čo sa „musí ukončiť
     v roku, ktorý nasleduje po jeho zistení, pokiaľ sa nevyskytnú osobitné okolnosti.“ Článok 2
     ods. 6 nariadenia znamená, že pri rozhodovaní, či existujú mimoriadne okolnosti, sa musia
     zohľadniť „významné faktory“ posudzované v správe Komisie podľa článku 126 ods. 3
     zmluvy. V článku 3 ods. 4 nariadenia sa ustanovuje, že Rada musí odporučiť, aby členský štát
     dosiahol „minimálne ročné zlepšenie najmenej 0,5 % HDP ako meradlo svojich cyklicky
     upravených zostatkov, očistených od jednorazových alebo dočasných opatrení, aby sa zaistilo
     dosiahnutie korekcie nadmerného schodku do konečného termínu stanoveného v odporúčaní.“

     V prípade Bulharska sa významné faktory vysvetlené v článku 2 ods. 3 nariadenia (ES) č.
     1467/97 a preskúmané v správe Komisie podľa článku 124 ods. 3 posúdili ako priaznivé.
     Nevyplýva z nich však existencia mimoriadnych okolností oprávňujúcich odchýlku od
     štandardnej lehoty na korekciu deficitu. V predpovedi útvarov Komisie z jari 2010 sa po
     prudkom znížení v roku 2009 v dôsledku celosvetovej finančnej a hospodárskej krízy
     predovšetkým predpokladá, že rast reálneho HDP sa bude postupne obnovovať a v roku 2011
     dosiahne 2,7 %. V oznámení o postupe pri nadmernom deficite z apríla 2010 bulharské
     orgány očakávajú, že deficit verejných financií klesne v roku 2010 pod referenčnú hodnotu na
     úroveň 2 % HDP, a to vďaka obnove rastu reálneho HDP na 1 % a vďaka ďalšiemu
     konsolidačnému balíku, ktorý od 31. marca 2010 predstavuje 2,25 % HDP. V predpovedi
     útvarov Komisie z jari 2010 sa v roku 2010 predpokladá zlepšenie deficitu verejných financií
     na 2,8 % HDP a v roku 2011 na 2,2 % HDP, a to za predpokladu nezmenenej politiky,
     očakávaného postupného zlepšovania výhľadu rastu a obozretného posúdenia vplyvu
     oznámených konsolidačných opatrení na rozpočet. V júni bulharské orgány vykonali polročnú
     revíziu rozpočtu na rok 2010 a zvýšili plánovaný deficit verejných financií na 3,8 % HDP.
     Revízia sa iniciovala v dôsledku významnej úpravy plánovaných verejných príjmov po veľmi
     slabých daňových údajoch za niekoľko prvých mesiacov roku 2010. Cieľom revízie je
     zaistenie správneho fungovania automatických stabilizátorov a presnejšieho odzrkadľovania
     domácich a medzinárodných hospodárskych výziev. Na základe predpovede útvarov Komisie
     a najnovšieho rozpočtového a hospodárskeho vývoja by bulharské orgány mali zabrániť
     zhoršeniu deficitu za rok 2010 pod 3,8 % HDP a dosiahnuť korekciu nadmerného deficitu

SK                                                4                                                  SK
 ---pagebreak---      najneskôr do roku 2011, čo v uvedenom roku predstavuje štrukturálne konsolidačné úsilie na
     úrovni približne 0,75 percentuálneho bodu HDP.
     Zdá sa, že neočakávaný deficit v roku 2009 spolu so záporným vplyvom poklesu na rozpočet
     súvisí aj nedostatkami v postupoch, ktoré sa týkajú plánovania výdavkov a vykonávania
     kontroly na základe časového rozlíšenia. Rozsiahle platobné záväzky nepokryté v prílohách k
     zmluvám, ktoré podpísala predchádzajúca vláda pred voľbami v júli 2009, neboli
     naplánované v rozpočte a viedli k ďalšiemu zhoršeniu rozpočtovej pozície. V zápornom
     výsledku sa odráža aj skutočnosť, že nedávne dobré hospodárske obdobia sa v plnej miere
     nevyužili ako príležitosť na uskutočnenie významných reforiem s cieľom zlepšiť efektívnosť
     verejných výdavkov. V období pred krízou Bulharsko ťažilo z neočakávaných výnosov
     vyplývajúcich z čulej hospodárskej činnosti a štruktúry intenzívneho rastu daní. Bulharsko
     však namiesto toho, aby tieto neočakávané výnosy v plnom rozsahu ušetrilo, použilo ich časť
     na financovanie pomerne vysokého zvýšenia dôchodkov ad hoc a na zvýšenie miezd vo
     verejnom sektore, oveľa vyššie ako nárast produktivity aj ako zníženie sadzieb daní a
     sociálneho poistenia.
     Nezáväzný charakter strednodobého fiškálneho rámca v trojročnom horizonte plánovania
     rozpočtu a nedostatočne efektívne mechanizmy kontroly čerpania prostriedkov a
     výdavkových pravidiel zabránili tomu, aby sa fiškálna pozícia stala ešte silnejšou, čím sa
     ďalej zmiernil záporný vplyv poklesu na verejné financie. Existujúci rozpočtový rámec okrem
     toho umožňuje, aby vláda mala určité diskrečné právomoci týkajúce sa výdavkov, ktorými sa
     narúša fiškálna transparentnosť a zodpovednosť. Nedostatočné reformy v sektore
     zdravotníctva opakovanie viedli k akumulácii nedoplatkov v súvislosti s nemocnicami a k
     následným prekročeniam výdavkov. Postupné znižovanie sadzieb príspevkov na dôchodky
     spolu so zvýšením dôchodkov a absenciou kompenzačných opatrení spôsobilo významný
     nárast dôchodkových výdavkov, čím sa ohrozila udržateľnosť systému. Reformy na podporu
     systému vzdelávania a verejnej správy by prispeli k zlepšeniu administratívnej kapacity a
     úrovne zručností, ako aj k zvýšeniu efektívnosti verejných výdavkov, a tým k dosiahnutiu
     potrebnej rozpočtovej konsolidácie.

     Zlepšenie dohľadu v rámci postupu pri nadmernom deficite, ktoré sa zdá nevyhnutné so
     zreteľom na lehotu na korekciu nadmerného deficitu, bude vyžadovať pravidelné a včasné
     monitorovanie pokroku dosiahnutého pri vykonávaní stratégie fiškálnej konsolidácie, aby sa
     zaistila korekcia nadmerného deficitu. V tejto súvislosti by sa až do zrušenia postupu pri
     nadmernom deficite mohla v aktualizáciách bulharského konvergenčného programu tejto
     otázke účelne venovať samostatná kapitola.

                          Kľúčové makroekonomické a rozpočtové prognózy
                                   2007   2008   2009   2010   2011   2012    2013
              Reálny HDP
                                   6,2    6,0    -5,0   0,0    2,7    neuv.   neuv.
              (zmena v %)
          Produkčná medzera1
                                   4,3    5,0    -2,9   -4,8   -4,0   neuv.   neuv.
        (% potenciálneho HDP)
        Saldo verejných financií
                                   0,1    1,8    -3,9   -2,8   -2,2   neuv.   neuv.
                (% HDP)
             Primárne saldo
                                   1,1    2,7    -3,1   -2,0   -1,4   neuv.   neuv.
                (% HDP)
        Cyklicky upravené saldo1
                                   -1,5   0,0    -2,8   -1,1   -0,8   neuv.   neuv.
                (% HDP)
           Štrukturálne saldo3
                                   1,8    0,0    -2,8   -1,1   -0,8   neuv.   neuv.
                (% HDP)
           Hrubý verejný dlh       18,2   14,1   14,8   17,4   18,8   neuv.   neuv.

SK                                                 5                                               SK
 ---pagebreak---                      (% HDP)
         Poznámky:
         1
           Produkčné medzery a cyklicky upravené saldá podľa programov prepočítané útvarmi Komisie na základe informácií
         v programoch.
         2
           Založené na odhadovanom potenciálnom raste 3,4 %, 3,1 % a 2,9 % v období rokov 2009 – 2011.
         3
           Cyklicky upravené saldo bez jednorazových a iných dočasných opatrení. Jednorazové a iné dočasné opatrenia nie sú
         súčasťou najnovšieho programu a jesennej predpovede útvarov Komisie.

         Zdroj:
         Predpovede útvarov Komisie z jari 2010 (KOM); výpočty útvarov Komisie.

                                                              Návrh

                                                 ROZHODNUTIE RADY

                                    o existencii nadmerného deficitu v Bulharsku

     RADA EURÓPSKEJ ÚNIE,

     so zreteľom na Zmluvu o fungovaní Európskej únie, a najmä na jej článok 126 ods. 6,

     so zreteľom na návrh Európskej komisie,

     so zreteľom na pripomienky Bulharska,

     keďže:

     (1)          Podľa článku 126 Zmluvy o fungovaní Európskej únie členské štáty majú predchádzať
                  nadmernému deficitu verejných financií.

     (2)          Pakt o stabilite a raste vychádza z cieľa zdravých verejných financií, ktoré sú
                  prostriedkom na posilňovanie podmienok na cenovú stabilitu a silný udržateľný rast
                  smerujúci k vytváraniu pracovných miest.

     (3)          V postupe pri nadmernom deficite podľa článku 126 zmluvy objasnenom v nariadení
                  Rady (ES) č. 1467/97 o urýchľovaní a objasňovaní vykonania postupu pri nadmernom
                  schodku5 (ktoré je súčasťou Paktu o stabilite a raste), sa ustanovuje povinnosť prijať
                  rozhodnutie o existencii nadmerného deficitu. V protokole o postupe pri nadmernom
                  deficite pripojenom k zmluve sa ustanovujú ďalšie ustanovenia týkajúce sa
                  vykonávania postupu pri nadmernom deficite. V nariadení Rady (ES) č. 479/20096 sa
                  ustanovujú podrobné pravidlá a definície na uplatňovanie ustanovení uvedeného
                  protokolu.

     5
                  Ú. v. ES L 209, 2.8.1997, s. 6.
     6
                  Ú. v. EÚ L 145, 10.6.2009, s. 1.

SK                                                               6                                                            SK
 ---pagebreak---      (4)   Cieľom reformy Paktu o stabilite a raste z roku 2005 bolo posilniť jeho účinnosť
           a hospodárske základy, ako aj zabezpečiť udržateľnosť verejných financií
           z dlhodobého hľadiska. Malo sa ňou zaistiť, aby sa vo všetkých krokoch v rámci
           postupu pri nadmernom deficite v plnej miere zohľadňovala najmä hospodárska a
           rozpočtová situácia. V tomto zmysle Pakt o stabilite a raste vytvára rámec na podporu
           vládnych politík zameraných na rýchle obnovenie zdravej rozpočtovej pozície so
           zreteľom na hospodársku situáciu.

     (5)   V článku 126 ods. 5 zmluvy sa od Komisie vyžaduje, aby predložila Rade stanovisko,
           ak sa Komisia domnieva, že v členskom štáte existuje alebo by mohol vzniknúť
           nadmerný deficit. Vzhľadom na svoju správu podľa článku 126 ods. 3 a so zreteľom
           na stanovisko Hospodárskeho a finančného výboru podľa článku 126 ods. 4 dospela
           Komisia k záveru, že v Bulharsku existuje nadmerný deficit. Komisia preto [6. júla
           2010] predložila Rade takéto stanovisko týkajúce sa Bulharska7.

     (6)   V článku 126 ods. 6 zmluvy sa ustanovuje, že Rada by mala zvážiť všetky
           pripomienky, ktoré si príslušný členský štát želá vyjadriť predtým, ako Rada po
           celkovom posúdení rozhodne o tom, či existuje nadmerný deficit. V prípade Bulharska
           toto celkové posúdenie viedlo k týmto záverom.

     (7)   Podľa údajov, ktoré bulharské orgány oznámili v apríli 2010, deficit verejných financií
           Bulharska v roku 2009 dosiahol 3,9 % HDP, čím prekročil referenčnú hodnotu 3 %
           HDP. Výška deficitu sa nepribližovala k referenčnej hodnote 3 % HDP, ale
           prekročenie referenčnej hodnoty sa môže považovať za výnimočné v zmysle zmluvy
           a Paktu o stabilite a raste. Vyplýva to najmä z prudkého hospodárskeho poklesu v
           zmysle zmluvy a Paktu o stabilite a raste, pretože hospodárstvo Bulharska bolo vážne
           zasiahnuté celosvetovou hospodárskou a finančnou krízou a záporný ročný rast
           objemu HDP v roku 2009 dosiahol 5 %. Podľa predpovede útvarov Komisie z jari
           2010 by deficit verejných financií klesol pod referenčnú hodnotu už v roku 2010
           súčasne so stabilizáciou hospodárstva a v dôsledku opatrení fiškálnej konsolidácie
           prijatých vládou. Na základe revidovaného cieľa deficitu na rok 2010 (3,8 % HDP
           podľa oznámenia bulharských orgánov z 22. júna 2010) významne nad údaj 2,8 %
           HDP v predpovedi útvarov Komisie z jari 2010, však prekročenie referenčnej hodnoty
           nesmie zostať dočasné. Kritérium pre deficit podľa ustanovení zmluvy nie je splnené.

     (8)   Podľa údajov, ktoré oznámili bulharské orgány v apríli 2010, hrubý verejný dlh
           zostáva pod referenčnou hodnotou 60 % HDP a v roku 2009 bol na úrovni 14,8 %
           HDP. V predpovedi útvarov Komisie z jari 2010 sa predpokladá, že pomer dlhu sa v
           rokoch 2010 – 2011 zvýši, ale zostane pod úrovňou 19 % HDP. V oznámení, ktoré
           bulharské orgány predložili 22. júna 2010, sa ďalej revidoval plánovaný dlh na rok
           2010 na 15,3 % HDP. Kritérium dlhu podľa ustanovení zmluvy je splnené.

     (9)   Podľa článku 2 ods. 4 nariadenia Rady (ES) č. 1467/97 môžu byť v krokoch vedúcich
           k rozhodnutiu Rady o existencii nadmerného deficitu podľa článku 126 ods. 6
           zohľadnené „významné faktory“ len vtedy, ak je v plnom rozsahu splnená dvojitá
           podmienka, že deficit zostane na úrovni blízko referenčnej hodnoty a že jeho

     7
           Všetky dokumenty týkajúce sa postupu pri nadmernom deficite pre Bulharsko sa nachádzajú na
           webovej stránke:
           http://ec.europa.eu/economy_finance/sgp/deficit/countries/index_en.htm.

SK                                                 7                                                    SK
 ---pagebreak---             prekročenie nad referenčnú hodnotu je dočasné. V prípade Bulharska táto dvojitá
            podmienka nie je splnená. Preto sa v jednotlivých krokoch vedúcich k tomuto
            rozhodnutiu významné faktory nezohľadňujú.

     PRIJALA TOTO ROZHODNUTIE:

                                              Článok 1

     Z celkového posúdenia vyplýva, že v Bulharsku existuje nadmerný deficit.

                                              Článok 2

     Toto rozhodnutie je určené Bulharskej republike.

     V Bruseli

                                                Za Radu
                                                predseda

SK                                                8                                           SK